

København, den 21. marts 2017

**Referat for**

**RCE Denmark’s generalforsamling onsdag den 8. marts 2017 kl. 10-15 hos Chora Connection, Sortedam Dossering 3D, 2., 2200 København N**

10.00 **Velkomst og præsentationsrunde**

 17 deltagere: Ole Kronvald og Maiken Thygesen fra Astra; Jacob Rask, højskolelærer; David Rangan, NEXT EUX og best.medlem; Ditte Weldingh, Teach First Denmark og best.medlem; Lars Myrthu-Nielsen, Øko-net og best.medlem; Rikke Villumsen, Randersgades Skole; Eva Theil og Anders E. Bødker, Klimaambassaden; Tue Hylby Lindqvist, KEA og best.medlem; Jeppe Læssøe, AU og best.fmd; Jannik Olsen og Karen P. Hendriksen, Friluftsrådet; Charlotte Winther, Chora Connection; Dorte Ruge, UCL og best.medlem; Niels Larsen, AWE Denmark og best.medlem; Karen Blincoe, Chora Connection og best.medlem.

3 afbud (på dagen): Michael Søgaard Jørgensen, Lise Rosenberg, Rex Schade.

10.10 **Oplæg om ’Den naturlige skolesekken - nordisk efteruddannelse af lærere i UBU’ ved Ole Kronvald og Maiken Thygesen fra Astra** (Center for Læring i Natur, Teknik og Sundhed)

* + - Inspiration fra Norge, hvor de har en national handleplan for UBU.

Den naturlige skolesekken er et 3 årigt forløb, hvor lærerne søger projekter og knyttes til en regionskontakt. Modellen fungerer som et årshjul, hvor de efter at have søgt og fået midler til deres projekt indgår en kontrakt, deltager i en konference, arbejder med projektet, vidensudveksler i et regionalt netværk, laver en midtvejsrapport, indgår i et seminar i regionen, formidler resultaterne, og laver en ny ansøgning. Astra har kørt et forløb i Aalborg kommune relateret til GFGS, hvor de har afprøvet elementer af det norske koncept på workshops. De har i den forbindelse erfaret, at lærerne nok kender noget til ’det grønne’, men er meget usikre i forhold til bæredygtighed. De har både brug for at lære om BU og om UBU.

* + - Elementer fra IVAC, som er en didaktisk tilgang til handlekompetence (Investigation, Visions, Action & Change; undersøgelse, visioner, handling & forandring).
		- Inspiration fra Grønt Flag Grøn Skole og deres aktiviteter.
		- De tre dimensioner i bæredygtighed og de 17 Verdensmål er meget lidt kendt; ofte forstås bæredygtighed som natur og miljø.
		- Øvelser der kan understøtte elevdeltagelse i praksis; styrke handlekompetencer, økologisk fod- og håndaftryk, forundringsvæg, mm.

I Danmark barsler regeringen snart med en national naturvidenskabsstrategi, som også vil berøre UBU. Generelt er der dog fokus på at sikre dannelse og rekruttering til STEM-uddannelser og erhverv; hvor er den nationale UBU-satsning? Teknologipagt: fokus er på vækst og udvikling.

I Norge er bæredygtig udvikling tænkt ind helt centralt i skolens undervisning, på lige fod med dannelse, demokrati & medborgerskab, folkesundhed mm. Det norske tidskrift ’Kimen’ er ved at lave et særnummer om UBU-didaktiske værktøjer. Det udkommer til august.

Fra diskussionen: Muligheder for at tænke UBU i forhold til åben skole. Brug UNESCOs roadmap. Uddannelse af lærere mangler, grundbog i UBU mangler, forståelse af hvad bæredygtighed er mangler, sundhedsdimension skal også med. Sikre tværfagligheden fx gennem flere lærere med forskellig faglighed samtidig, sådan som det gøres på NEXT; holistisk tilgang styrker både elever og lærere.

11.10 **Præsentation af RCE Denmark’s nye design og nye hjemmeside. I forlængelse heraf drøftelse af det videre arbejde med styrkelse af synlighed og kommunikation**

 Mervyn Kurlansky gennemgik baggrunden for det nye logo. Dernæst gennemgik Mervyn og Tue prototypen af den nye hjemmeside. Den er meget snart klar til offentliggørelse. Den basale struktur er på plads, det meste af indholdet er også klar, der mangler bl.a. nogle billeder mm. Link til den internationale del mangler. Der er pt 6 menu-elementer med farvekode; der er mulighed for op til 9 elementer. Maja, som har programmeret hjemmesiden, kommer til at udbyde en træningsworkshop mhp den løbende opdatering af hjemmesiden.

 Den nye hjemmeside er første step i relanceringen af RCE Denmark mhp at sætte mere fokus på UBU i Danmark.

12.00 Frokostpause med øko-sandwiches og tid til at netværke!

**13.00 RCE Denmark’s ordinære generalforsamling 2017**

13.00 **Valg af dirigent og referent**

 Ditte blev valgt til dirigent og Charlotte til referent. Ditte konstaterede at generalforsamlingen er lovligt indkaldt.

13.10 **Bestyrelsens beretning for det forløbne år og foreløbige planer for det kommende år – samt drøftelse heraf**

 Jeppe gennemgik beretningen, jf. præsentation heraf. Dele af strategien er bestyrelsen ikke nået i hus med; det gælder en styrket indsats i ft arbejdsgrupperne samt deltagelse i efteruddannelse for lærere. Til gengæld igangsatte bestyrelsen en række nye aktiviteter, herunder kortlægning af UBU på videregående uddannelser, deltagelse i og afsendelse af EU-ansøgning samt etablering af Ungdommens RCE. Hertil kommer gennemførelsen af den planlagte SKUB-konference, udvikling af ny hjemmeside, deltagelse i og afrapportering fra global RCE konference samt etablering af sekretariat hos Chora Connection.

 *Kommende planer:* deltidsansættelse af projektleder, hvervekampagne (mhp at øge medlemstallet), ny SKUB-konference, formidling af UBU-kortlægning, SDG’erne og uddannelse (kronik mm.), samarbejde med Ungdommens RCE, udbygge hjemmeside og brug af sociale medier, initiativ i ft erhvervsskolerne, deltagelse i europæisk RCE-møde, EU-projekt (hvis pengene bliver bevilget), aktivering af medlemmer i fm arbejdsgrupperne.

 Spørgsmål og kommentarer i forlængelse af beretningen: Skal (nogle af) arbejdsgrupperne nedlægges? Skal RCE være et læringsnetværk? Skal næste SKUB sætte skub i arbejdsgrupperne? I givet fald skal opgaven være meget konkret, fx oversættelse (fra norsk) af en UBU-lærebog. Kontakt med miljøpolitiske ordførere frem for uddannelsespolitiske ordførere? Kobling mellem miljø/bæredygtighed og uddannelse er nærmest ikke eksisterende på politisk plan. Viden om hvad bæredygtighed er er også begrænset på uddannelsesinstitutionerne.

 Beretningen blev godkendt.

13.40 **Præsentation af initiativet til etablering af ’Ungdommens RCE’ i Danmark samt drøftelse af dets status og samarbejde med RCE Denmark**

 Inspiration til etablering af RCEs Ungdomsråd kommer fra det globale RCE-møde.

 Det blev etableret i sidste uge (primo marts). *Navn*: RCE-Youth-Denmark. Deres fokus er på at engagere elever i folkeskoler og gymnasier til selv at gøre noget ved det, der betyder noget for dem. Vil stille spørgsmål og diskutere relevante emner via åben og/eller lukket gruppe. Gerne lave en konkurrence på tværs af skoler, fx gennem produktion af små film.

 Evt. lade sig inspirere af de andre RCE ungdomsråd i Afrika, Asien, USA osv.

 At få en stemme er en driver og inspirationskilde. De skal med på RCE Denmarks hjemmeside. NEXT lægger hus til og dækker udgifter til møder, transport mm.

 Skal repræsenteres på det kommende SKUB.

14.10 **Behandling af eventuelt indkomne forslag – herunder forslag til vedtægtsændring (navneændring til RCE Denmark)**

 Bevæggrunden for at ændre navnet er at bringe overensstemmelse mellem det vi kalder os og det vi hedder. Ændringen blev vedtaget (med ca. 55% deltagelse).

14.20 **Forelæggelse af regnskab for det forløbne år**

 Ingen kommentarer fra revisorerne til regnskabet; dog kan teksten virke lidt indforstået i ft den begrænsede viden medlemmerne i almindelighed har. Regnskabet blev godkendt.

14.30 **Godkendelse af budget for det kommende år, herunder fastsættelse af størrelsen af kontingent**

 Væsentligt nyt: forslag til ansættelse af tidsbegrænset projektleder samt udgift til hjemmeside og hvervekampagne. Budgettet blev godkendt.

*Bestyrelsen foreslår to nye kontingentkategorier:* skoler betaler 1.000 kr. årl. og studerende 100 kr. årl. *Forslag* til etablering af en støtteordning. *Forslag fremsat under mødet:* større organisationer med omsætning over 5 mio. kr. betaler 5.000 kr., mindre organisationer betaler 1.000 kr.

Alle forslagene blev vedtaget.

14.40 **Valg af medlemmer til bestyrelsen**

 Tue H.L. trækker sig som bestyrelsesmedlem. Thomas S.G. og Niels L. trækker sig såfremt andre vil ind. Rikke Schulz fra AWE Denmark og Jacob Rask blev valgt ind. Niels L. ændrer status til personligt medlem af bestyrelsen. Generalforsamlingen takkede Tue og Thomas for deres store indsats.

 Bestyrelsen består nu af følgende: Jeppe L., Dorte R., David R., Karen B., Ditte W., Lars M.N., Michael S.J., Niels L., Rikke S., Jacob R. (hvoraf en er suppleant).

14.50 **Valg af indtil to kritiske revisorer fra medlemmernes midte – de kritiske revisorer må ikke**

**samtidig sidde i bestyrelsen**

 Ole K. blev genvalgt. Tue H.L. og Poul Kristensen (UCL) vil blive spurgt. Rikke S. kan ikke genvælges da hun nu er med i bestyrelsen.

14.55 **Eventuelt**

 Overveje at lave et nyhedsbrev og/eller være mere aktive på hjemmesiden og de sociale medier. Muligt projekt i Afrika – med mulig arbejdsgruppe.

15.00 Tak for i dag!

15.15-15.30 Konstituerende bestyrelsesmøde for de valgte bestyrelsesmedlemmer

 Jeppe fortsætter som formand (et år mere), Dorte er ny næstformand, Ditte fortsætter som kasserer.